Manden, der i dag blev dømt for skatteunddragelse ved retten i Hjørring, fik et års betinget fængsel udover bøden. Han skal betale 6,3 millioner, hvilket svarer til det skyldne beløb. Derudover fik han en tillægsbøde bøde på 3,1 millioner, hvilket cirka svarer til halvdelen af det skyldne beløb. Senioranklager Peter Møller Nielsen var tilfreds med rettens afgørelse, der var i overensstemmelse med anklageskriftet. -	Sagen er gammel, og det er derfor helt på sin plads, at det afspejles i strafudmålingen, siger han. Det var fra 2011-2013 at manden undlod at betale godt seks millioner i skat og moms. Den 53-årige mand var direktør i et firma, der udbød manuelt vikararbejde, primært indenfor landbrug. Arbejdet blev udført af arbejdsmænd fra Letland, men der blev ikke indeholdt skat i den løn, de fik udbetalt. Ligeledes var der anført moms på vrksomhedens fakturer, men der eksisterede ikke noget egentligt momsregnskab. Manden erkendte i retten, at han som direktør og daglig leder var eneansvarlig for økonomien i virksomheden, men på samme tid nægtede han sig skyldig i anklagerne. Han har udbedt sig betænkningstid i forhold til dommen.

Referat:
En 53-årig mand fra Brovst blev i dag dømt ved Retten i Hjørring for at have unddraget statskassen for mere end seks millioner. De skal nu betales tilbage sammen med en bøde på godt tre millioner